
Medicina în imperiul Roman 

Budapesta Medical Museum 


Grecii ajung la o culme prin munca lui Hipocrate in Alexandria. Dupá anul 
146 BC, Roma capátá hegemonia asupra Greciei , iar metodele medicale grecesti sunt 
copiate de romani şi perfecţionate in paralel cu tradiţiile medicale şi religioase 
moştenite de la etrusci. Mozaicurile romane arătau respect şi dragoste pentru 
animale, iar anumiţi zei erau consideraţi ca vindecători ai plăgilor. Multe procesiuni 
păgâne au fost preluate de la romani si purtate spre Evul Mediu. Se ştie că încă din 
sec VII BC exista Colegiul Augurilor care stabilea un nume de zeu pentru fiecare 
maladie cunoscută. Legenda spune că zeul grec Asclepios a fost prezentat la Roma în 
anul 295 BC sub forma unui şarpe adus din templul din Epidaurus. Timp de secole, 
samanismul si superstiţiile fac loc treptat unei mai rationale atitudini. În templele 
ridicate lui Asclepios , bolnavii primeau droguri sau prescriptii pentru proceduri 
vindecătoare. Pe când Roma subjugase politic Grecia, cultura greacă devine o forță 
predominantă în viaţă intelectuală a romanilor. Limba celor bogaţi şi educati era 
greaca, copiii lor învățau cu profesori greci literatură şi moravuri. lar medicina era 
exclusiv o afacere grecească. 


Baie privata, casa Menander 


Sec II- BC 


Metode de vindecare 


În primul secol AD, Plinius serie: "Cetăţenii Romani, timp de şase secole au 
trăit fără medici”. 

Există totuşi o lege care obliga medicii să se ocupe de rana unui sclav. În 
familie, rolul doctorului era atribuit şefului familiei, dar nu există indicii că aceştia ar 
fi practicat medicina şi în afară casei. 

Cei bogaţi sau nobili aveau aversiune pentru manuale, iar practicantii 
medicinei erau priviţi a fi oameni inculti. Un cenzor numit Cato (234-149 BC) chiar 
condamnă tehnicile greceşti pe care le consideră necinstite. Conform scrieriilor lui 
Plinius, Cato pledează pentru revenirea la medicina romană pragmatică. Sfătuia 
folosirea verzii şi a vinului pentru păstrarea sănătăţii, iari pentru vindecare - 
incantatii şi formule magice. Un exod de greci şi străini se abat asupra Romei 
transformând oraşul într-o atractivă şi puternică cetate. În anul 46 BC Iulius Cezar, 
ca să oprească foametea care bântuia oraşul, goneşte străinii , cu excepţia doctorilor 
care primesc cetăţenia romană. 


Un vestit doctor grec care soseşte la Roma în 219 BC este Archagathos din 
Sparta. Cariera sa de succes, afirmă clara schimbarea de atitudinea a romanilor, în 
cea ce priveşte doctorii. 

Senatul îl apreciază la început, pentru strălucitele proceduri chirurgicale şi îl 
numeşte vulnerarius , adică vindecătorul rănilor. Mai târziu, în urma unor eşecuri, 


este renegat cu apelativul carnifex (măcelar). Un alt important medic este 
Asclepiades ( 120 -70 BC) . Era un om plin de şarm şi dinamism înzestrat cu o minte 
strălucită. Celebrul Galen îl considera un semi- şarlatan, dar contemporanii săi îl 
privesc ca pe un trimis al cerului. Poetul Lucretius si oratorul Cicero îi erau prieteni. 
Populaţia era fermecată de personalitatea , metodele şi rezultatele sale fericite, 
despre care doctorul declara că le obţine cu siguranţă, rapiditate şi plăcere. Reputația 
sa ajunge la culme, când se zvoneşte că a trezit un om din moarte. Filosofia lui 
diferea de cea a lui Hipocrate, susținând ideea că doctorul vindecă bolnavul şi nu 
natura. Elaborează o teorie bazată pe postulatele lui Democrit, în care trupul este un 
complex făcut dintr-un număr infinit de atomi de mărimi diferite printre care care 
circulă fluidele vitale trupului. Sănătatea se obținea printr-o liberă circulaţie 
printre atomi, boala apare atunci când fluxul este deranjat. Themison, un elev al lui 
Asclepiades, continuă aceste idei cu care fondează o şcoală a "metodismului", larg 
utilizată în secolele următoare. 


Frescă la Pompei: 


Un doctor grec 
Extrage o sageată din 
pulpa lui Aeneas 


Cura lui Asclepiades era bazată pe diete, exercitii, masaje, clizme, 
muzică şi cânt. În cazurile de demenţă folosea opiu, vin şi o igienă strictă. Celor cu 
febră interzicea hrana şi băutura , deshidratandu-i sistematic. Reareori lua sânge 
bolnavilor. Metodologia lui materialistă şi evitarea teologiei în diagnoze a dus spre 
rationalism. Şi totuşi, două sute de ani mai târziu, Galen anulează metodele lui, pe 
motivul că se departase de Hipocrate şi de cele patru umori (lichidul intercelular 
constituind mediul în care trăiesc celulele organismelor). Era înfuriat de Asclepiades 
care ignora anatomia şi rolul naturii în vindecarea bolnavului. Atât de denuntátoare 
au fost scrieriile lui Galen împotriva predecesorului său, încât acesta a fost apropate 
complet uitat, până la Renaștere. Nu putem însă ignoră, cá prin principiile şi 
reputaţia sa câștigată la Roma, doctorul a consolidat faima medicilor greci. În afara 
lor, medicina mai era practicată de romani liberi, sclavi, egipteni şi evrei. Clasa 
superioară folosea adesea un sclav-doctor, afiliat familiei. Sclavii îşi puteau 
răscumpăra libertatea, dar fiind pretiosi ca medici, o lege stabilea o taxă de 
emancipare prohibitivă. 

Mulţi vraci, care nu intrau în categoria medicilor, îşi câştigau existența prin 
băile publice, la bárbieri sau prin teatre. Se punea problema dificilă a diferentierii 
dintre şarlatani şi medicii empirici. Thessalus din Tralles este un exemplu de medic 
practicant, care deşi fără educaţie, câştigă o solidă reputaţie. Reneagă toate 
metodele cunoscute, ignorá ştiinţa , folosind un teribilism care prindea la ignoranti. 
Denumindu-se "Cuceritorul medicilor” declara că poate preda toată arta medicală în 
numai 6 luni. 


Femeie cântând 
La Kithara 
Frescă la Pompei 
circa 50 BC 


Caldarium într-o baie publica din Pompei. Aer cald era circulat prin ţevi 
încastrate în pereţi si sub podea 


Trupele armate aveau un număr de doctori, în raport cu numărul de soldaţi. 
De fapt aceşti doctori erau simpli soldaţi cu puţină practică medicală dobândită. 
Şi aici, grecii erau preferaţi nativilor. 

Obstetrica era practicată de femei. Ca şi în Grecia, femeia măritată avea dreptul să 
decidă viaţa sau moartea urmaşilor săi de sex feminin. Legal, cele mature se puteau 
mărita sau divorța fără intervenţia părinţilor. 

La început, practică medicinei era necontrolată. Oricine se putea numi şi da 
drept doctor. Sub Augustus, doctorii sunt scutiţi de plata taxelor, ca recompensă 
unui anume Antoninus Musa, care vindecă cezarul de reumatism. Privilegiile au fost 
extinse de Vespasian şi apoi de Hadrian care scutesc medicii de serviciul militar şi de 

alte datorii civice. Poziţia de doctor devine atât de râvnită încât Antoninus Pius, 
impune restricţii la numărul de doctori permis pe localitate. În final, împăratul 
Severus Alexander (138-161 AD) impune legi stricte, pentru instrucţie, ucenicie şi 
control. Supraveghera doctorilor este încredinţată ghildei "Collegium Archiatri" care 
percepea taxe pentru instruirea doctorilor. Poetul Martial scrie cáteva ránduri critice 
la adresa ghildei: 


Am căzut bolnav şi doctorul a sosit imediat 
Împreună cu o sută de studenţi, O Symmachus 
O sută de degete îngheţate m-au palpat; 

Nu aveam febră, O Symmachus, acum ard... 


Cornelius Celsus 


Print din 1756 


— NE 


Igiena la romani 


Diferentierea între clase apare de timpuriu. Cei săraci locuiau în case simple şi 
foarte înghesuite, care acomodau mai multe familii. 

Totuşi, între locuinţe existau străzi pavate, drenaje şi alimentări cu apă. 
Bogaţii aveau case opulente, iar agricultura asigura imperiului, o mai bogată 
alimentaţie în comparaţie cu hrana simplă de la greci. Marea glorie a Romei vine de 
la alimentarea cu apă şi sistemul sanitar aferent. Din secolul I AD, nouă apeducte 
aduceau apă spre Roma. 

Apa era purificată prin bazine de sedimentare şi din rezervoare speciale pentru 
apa potabilă, apa era distribuită locuinţelor şi băilor comunale sau celor private, 
contra unor taxe. 

Cei săraci care nu aveau acces la apa potabilă, se bazau pe sacagii, care 
vindeau apă în vase diverse. Un sistem complicat de ţevi subterane canaliza apa 
folosită spre "Cloaca Maxima”, un complex de canale care se termină în fluviul 
Tibru. Din nou, săracii nu beneficiau de canalizare, oalele de noapte erau aruncate 
direct în stradă. Tot în secolul I AD, Marcus Varro sesizează legătura dintre boli şi 
bălțile infectate. El sfătuieşte a nu se construi case lângă bălți sau mlaștini care 
"produc creaturi invizibile ochiului, care pătrund în om prin respiraţie şi aduc boli 
foarte serioase”. 


Apar concomitent infirmerii pentru sclavii bolnavi sau răniţi. Seneca spune, că 
atât el cât şi alt cetăţeni liberi le foloseau. Pentru soldaţi se construiau corturi, în 
paralel cu barăcile infirmeriilor. Mai târziu, infirmierii ridicate din piatră 
(valetudinaria) au fost plasate la graniţe, pentru a servi garnizoanele de pază. Erau 
echipate cu instrumente, medicamente şi alte furnituri. Spitale pentru civili apar în 
secolul IV AD. Primul spital roman datează din anul 394 şi este atribuit unui 
filantrop creştin, Fabiola.Tot în secolul IV, Diocles din Caryst devine o sursă de 
informaţii pentru plante medicinale, iar elevul lui Aristotel,Theophrastus, face 
extensive observaţii plantelelor locale şi efectele lor medicinale. 


Celsus şi Pliniu 


Pretioase informaţii despre medicina Alexandrină şi cea Romană , provin de la 
doi enciclopedisti: Cornelius Celsus si Caius Plinius cel bătrân, ambii activi în 
secolul I AD. 

Celsus era un patrician si legiuitor care incearca sá sumarizeze cunostiintele 
vremii: agricultura, legile, arta belicá, filosofia, retorica si medicina. Din scrierile 
sale, au rámas doar 8 volume tratánd medicina si cáteva alte subiecte. Cártile 
(scrise in latiná) au fost uitate páná la Renastere, cánd sunt descoperite de Papa 
Nicolas. Celsus, este primul autor medical tipárit mecanic cu tiparul lui Gutenberg. 
În opinia doctorilor moderni, Celsus oferă judecaţi si observaţii minutioase în 
chestiuni ca hernia, răni diverse, amputatii. El specifică diferenţierea vaselor de 
sânge şi cum să fie legate ca să permită circulaţia sanguină. Mai mult, în cărţile sale 
găsim o istorie a medicinii, sfaturi despre păstrarea sănătăţii , cât şi bolile aferente 
fiecărui organ omenesc. Este şi azi citat pentru cele 4 simptome ale unei inflamații: 
roşeaţă, umfláturá cu căldură şi durere. 

Pe când Celsus era selectiv în cele studiate, Plinius (23-79 AD) are un apetit 
intelectual vorace. Produce o monumentală colecţie de date : " Historia Naturalis", 
care contine tot ce se putea culege la acea vreme . Timp de doi ani cálátoreste si 
memoreazá date şi fapte. Este martor şi chiar moare la eruptia Vezuviului ,care 
distruge oraşele Pompei şi Herculane. Datorită lui, generaţiile care vin, se bucură de 
multe informaţii valoroase in mai toate câmpurile de activitate . Ba el chiarsustine 
că lumina se mişcă mai repede ca sunetul şi că lichidele se contractă când trec în faza 
solidă. 

Tot el descoperă că anumite adaosuri vinului sunt otrăvitoare dar ratează 
constatarea că plumbul folosit la ţevi şi rezervoare, este cu mult mai nociv. 
Plinius nu credea în viaţa de apoi. "Condamn încercarea omului să descopere faţa şi 
forma lui Dumnezeu. Dacă există acest Dumnezeu, el este făcut numai din sens, 
vedere, auz, suflet, minte ." 


Era furios pe doctorii greci, despre care scrie cá sunt foarte ocupați în a-şi 
câştigă reputaţie si glorie. Se lamentează: "Nu există legi pentri incompetentá, ei pot 
experimenta pe trupul nostru până la moartea pacientului, doctorul este singura 

Ilustratie dintr-un 
text sec V, Galen in 
centru discuta 

cu diversi botanisti 
Biblioteca din Viena 


= ESE 
VIVA: 


Sw $9 
as 


Q 
ANN 
Ly d 
CS. 
a 
T A) 
we 
[^ 


VII YA Y T YA AY S 
AY PA PI VA Pat 
cw mee 


* 


DIRS 


A LA 


Doctorul grec Galen (129-200 AD) este cel mai influential scriitor pe teme 
medicale. Timp de 15 secole rămâne o indiscutabilă autoritate medicală şi etică a 
Europei clasice. 

S-a născut la Pergamum, la o familie înstărită. De la 14 ani a fost învăţat 
matematică, filosofie şi ştiinţe naturale, în spiritul şcolii lui Hipocrate. Galen 
pomeneşte că a fost îndrumat de tatăl sau spre medicină, acesta având în vis o 
discuţie cu Asclepios. La acea vreme, Pergamum era un centru cultral important, 
aflat în partea romană a Asiei minor, unde Galen se instruieşte până la moartea 
tatălui sau. Va călători intens la Smirna, Corint, Alexandria, unde se perfectioneazá 
în anatomie, la cei mai vestiți profesori. Strânge informaţii despre farmacologie, 
plante şi minerale specifice fiecărei regiuni. La Alexandria, Galen capătă informaţii 
despre boli şi tratamente, aici veneau doctori din toată lumea romană pentru a 
studia şi practica medicina. 

Reîntors la Pergamum după ani de peregrinări, şeful echipei de gladiatori îl 
numeşte doctor al luptătorilor săi. Nevoia de a ţine luptătorii în maximă pregătire şi 

perfectă sănătate pentru lupte, îl învaţă nevoia de higienă şi de măsuri preventive. 
Tratând răniții, el se specializează în anatomia oaselor, a mușchilor şi a ligamentelor. 
Ba chiar trata cu succes răni abdominale sau toracice. 

Ajunge la Roma ca medic deja antrenat şi experimentat. Va ţine prelegeri 
strălucite şi detailate despre tehnicile chirurgicale. Este apreciat de împăratul 
Marcus Aurelius şi astfel devine cel mai căutat medic al Romei. Galen scrie în greacă, 
voluminoase lucrări despre toată medicina şi terapia acumulată. Desigur erau 
împletite cu explicaţii teologice aşa cum cerea gândirea generală. Aristotel declarase 
: "Natura face totul cu un scop", Galen adugá: "Eu pot detecta scopul" . Galen preia 
şi teoria celor 4 umori fundamentale, dezvoltând o clasificare a personalităţii 
bolnavilor: flegmatic, sanguin, choleric, melancolic. Disectia fiind interzisă, el 
studiază anatomia prin răni, organe expuse sau disectii făcute pe animale. Studiază 
cu atenţie pulsul sanguin şi construieşte un lexicon complicat de termeni descriptivi. 
Deşi practica luatul de sânge, cerea precauţie şi prefera diete, odihnă şi exerciţii. 
Folosea plante medicinale pe care le culegea şi le prepara, neavând încredere în 
vânzătorii de droguri. Avea amestecuri complexe numite " Galenicals" , ajustate 
pentru cele patru umori şi clasificate: cald, rece, uscat, umed. O combinaţie 
interesantă era numită " theriac", un antidot conceput contra muşcăturii de şarpe. În 
evul mediu " theriacul" conţinea circa 70 de componente şi chiar carne de viperă, 
recomandată de Andromachus, doctorul împăratului Nero. Farmaciile din Franţa, 
Spania şi Germania au oferit theriac până în ultimul sfert de secol 19. Popularitatea 
acestui drog este enormă, explicaţia datorându-se opiumului conţinut. Galen însuşi, 
îl prepară şi îl administra împăraţilor aflaţi în grija lui directă. 


Ne întrebăm de ce opera lui Galen a fost atât de decisivă medicinei, până după 
Evul Mediu. Scrisul dogmatic, elegant, pedant şi didactic a satisfăcut dorinţa de exact 
absolut. Galen nu lasă chestiuni nesolutionate iar insertiile teologice fac lucrările sale 
acceptabile creştinismului. Din cele circa 500 de scrieri, 83 au rezistat în timp. 
Urmaşii şi comentatorii au repetat numele sáu cu condescendentá, numindu-l 
"fântâna tuturor ştiinţelor medicale". Nimeni nu a zdruncinat autoritatea şi faima sa, 
până la Vesalius, anatomistul Renaşterii. 


Contributia lui 
Galen la cele 4 
umori, ilustrata 
intr-un manuscris 
medieval: 
- Sanguin, 
- flegmatic, 
-choleric, 
-melancolic 


Biblioteca centralá 
Zurich 


Linografie din sec XVI 
arátánd prepararea 
Theriacului , dupa 
retele lui Galen 


Strassburg 1537 


Partea a II-a 


Arta erotică la romani 


Adonis si Afrodita — Sec IV BC — British Museum 

De la marele poet antic grec Homer si din naratiunile sale epice, Iliada si 
Odissea, căpătăm o imagine a sentimentului de iubire trăit de eroii săi. Zeii dar şi 
oamenii, sunt supuşi geloziei, dorinţei, răzbunării, urii, goanei după lux sau glorie. 
Frumuseţea Elenei a dus la războiul Troian, dar ce ne mişcă este dragostea dintre 
Hector şi Andromaca, iubirea lui Achile pentru amicul sau Patrocle, sau a celebrului 
Ulysse pentru soţia sa Penelope. Grecii nu erau stánjeniti de nuditate, ei apăreau in 
arene, la luptele olimpice, în statui şi în fresce, în deplina splendoare a trupului 
uman. 


Pompei — Casa Centenará — frescă erotică 

Viciile şi virtuțile, dragostea, moartea şi apoi învierea, erau subiectele 
miturilor şi a ritulalelor, de multe ori folosite la auto cunoaşterea sufletului. Grecii 
erau intim uniţi cu natura, de care erau dependenţi şi care le dicta ritmul vieţii. Cu 
timpul ei au simţit nevoia de a rationaliza infinita lume de senzaţii şi emoţii. Tema 
erotică era privilegiată şi intens folosită în fresce, pe vase pictate sau mozaicuri. Este 
preluată de romani care duc arta erotică la grotesc şi licentios, aşa cum învăţăm din 
relicvele civilizaţiei de la Pompei. Împreunarea sexuală a zeilor era considerată un 
simbol al continuității vieţii dar şi o promisiune de fertilitate pe pământ - sexul fiind 
văzut ca un fenomen sacru. Apetitul sexual era reprezentat prin frumuseţea zeiţei 
Afrodita şi a bărbatului tânăr, Adonis. 


Farfurie cu scena erotica , 480BC. Muzeul National Napoli 

O pleiadă de personaje mitologice sunt angajate în poveşti erotice, Zeus însuşi 
este adulter, seducător şi tolerant la aventurile sale sau ale altora. Găsim toleranţă 
pentru homosexualitate, Zeus îl seduce şi îl aduce pe tânărul Ganymede în Olimp. 
Chiar şi amorul cu animale găseşte loc în mitologie şi arte. Pasiphe se îndrăgosteşte 
de un vier, Leda face dragoste cu Zeus în chip de lebădă, iar Achile se travesteste 
într-o tânăra femeie, pentru a convinge grecii să-l ia cu ei la Troia. Mai toate 
personajele sunt preluate de romani care îşi impodobesc casele cu elemente vizuale, 
multe cu conotaţii, sau explicit erotice. 

Muzeul de arheologie din Napoli conţine nenumărate artifacte descoperite la 
Pompei şi Herculanum. Avem acum convingerea că erotica ocupa un loc important 
în civilizaţia greacă şi apoi la romani. ROMA , citit invers ... căpătăm... AMOR. 


Hercules angajat in amor cu o nimfă — Relief in marmură — Roma 

Fragmente de fresce din Pompei — Muzeul National Napoli 


Ambele culturi apreciază şi expun misterul, imaginaţia, superumanul şi 
idealizarea lui. Adesea vom vedea contopirea între bărbat şi animal. Centaur sau 
satir. Taurul indica virilitatea, măgarul impotenta, simboluri care reprezentau 
alegoric pasiunea omului, dorinţele lui, cât şi limitele. Dacă satirii comit acte 
bestiale, nu erau blamati, este esența lor animalică de vină. Cel mai frecvent model 
de om-bestie este zeul Pan, jumate tap, jumătate om. El se iubeşte cu animale, cu 
zeițe sau cu nimfe. Frecvent îl întâlnim în fresce şi mozaicuri pe Priap, zeul fertilităţii 
înzestrat cu un enorm falus. Hermafroditul era venerat, nu pentru devierea 
patologică ci pentru personificarea bisexualitatii larg tolerate. Dacă la greci relaţiile 
bărbat femeie erau directe si relativ simple, ele se modifică şi evoluează la romani. 


Satir si o nimfa- mozaic — Pompei 


Unele atitudini şi comportamente sexuale din cultura romană antică diferă 
semnificativ de cele din societăţile occidentale de mai târziu. Religia romană a 
promovat sexualitatea ca un aspect al prosperității pentru stat, iar indivizii s-ar putea 
orienta către practica religioasă privată sau „magia” pentru îmbunătăţirea vieții 
erotice sau a sănătăţii reproductive. Prostitutia era legală, publică şi răspândită. 
Picturile „pornografice” au fost prezentate printre colecţiile de artă din gospodăriile 
clasei superioare respectabile. Era considerat natural şi lipsit de semnificaţie pentru 
bărbaţi să fie atraşi sexual de tinerii din ambele sexe, în vârstă de adolescenţi, iar 
pederastia a fost condamnată atât timp cât partenerul masculin mai tânăr nu a fost 
un roman născut liber. ,Homosexual" şi „heterosexual” nu au preocupat gândirea 
roman ă despre sexualitate şi nu există cuvinte latine pentru aceste concepte. Nici o 
cenzură morală nu a fost îndreptată către bărbatul care s-a bucurat de acte sexuale 
cu femei sau bărbaţi cu statut inferior, atâta timp cât comportamentele sale nu au 
evidenţiat slăbiciuni sau excese şi nici nu au încălcat drepturile şi prerogativele 
semenilor săi. Deşi efeminarea ostentativă a fost denuntatá, în special în retorica 
politică, sexul cu moderație cu prostituate sau sclavi de sex masculin nu a fost 
considerat ca fiind necorespunzător sau vicios. Hipersexualitatea a fost însă 
condamnată moral şi medical atât la bărbaţi, cât şi la femei. Femeile au fost păstrate 
la un cod moral mai strict, şi relaţiile între persoane de acelaşi sex dintre femei sunt 
slab documentate, dar sexualitatea femeilor este discutată în întreaga literatură 
latină. În general, romanii aveau vederi mai flexibile si mai tolerante decât grecii 
antici. 

Cameră romană, refacută - Muzeul Napoli 
m Ba M MÁS 


O petrecere cu sclave - marmurá 

Partea a III-a 


Poezia Latină 


Eutherpe — Muza poeziei 


Romanii erau axati în general pe politică, filosofie, retorică, oratorie şi istorie. 
Puţini poeti au rămas menţionaţi şi citiţi extensiv, fapt ieşit din comun unei civilizaţii 
care se întinde şi înfloreşte pe o perioada de peste 900 de ani. Totuşi, găsim câteva 
nume de poeti care au marcat cultura şi literatură latină. Voi cita patru dintre 
aceştia. 


Publius Vergilius Maro 


Cunoscut în limba română ca Virgiliu, 
(70 BC-19 BC) a fost un poet latin, 
autor al epopeii in versuri Aeneis 
(„Eneida”), considerată epopeea 
naţională a romanilor. 
Multe din datele biografice nu sunt 
sigure, cele mai multe informaţii datează 
din perioada antică târzie , sau provin 
din legende ale evului mediu timpuriu. 

Citate din Virgiliu: 


Norocul ajută pe cei indrázneti. 

O, blestemată lăcomie de aur, la ce nu împingi tu pe muritori? 
Uleiul încins e otravă. 

Nu te da bătut nenorocirii, ci întâmpin-o cu şi mai mare curaj. 
Disperarea e ultima armă, care uneori aduce victoria. 

Copilul îşi recunoaşte mama după surâs. 


Lucrețiu (Titus Lucretius Carus 94 - 55 BC) a fost poet şi filozof latin. 
Singura sa lucrare cunoscută este poemul filozofic De Rerum Natura (Despre natura 
Tucrurilor). 


(1) 


PLAE EERE EEEE e te 
TESQCTOTCTTOSSTAS 
T. LUCRETII CARI 
DE 
RERUM NATURA 
Liber Primus. 


jue cuum = 


Surmittit flores, tibi 

Lucrețiu a continuat şi dezvoltat concepţia atomistá a lui Epicur, fiind adeptul 
şi discipolul acestuia. În De Rerum Natura, Lucrețiu tratează lumea microscopică a 
atomilor, fiinţa umană şi universul. Lucrețiu expune ideea mortalităţii sufletului şi a 
universului, explicată prin asocierea şi separarea atomilor. Opera lui Lucrețiu se 
caracterizează prin realismul imaginaţiei, forţa vizionară, bogăţia şi varietatea 
descrierilor, intuirea sensibilă şi filozofică a naturii, pasiune şi ironie, clasicismul 
expresiei. Are o atitudine profetică, obsesiv pentru misterele lumii, şi eliberarea prin 
speranţă. Este răpit de pasiunea sa pentru Epicur, maestrul care trăieşte în grădina 
sa în căutarea idealului , plin plăceri minore şi ordine, măsură şi legi, calm şi raţional 
-virtuți care lipseau contemporanilor săi. Ca toti cei vechi, Lucrețiu subliniază 
opoziţia durere-plăcere şi pune accentul pe obsesia eternă: fericirea omenească. El 
adresează viaţa, moartea, iubirea, norocul şi visele.. subiecte care nu-i dau pace. 
Noţiunea de soartă, cea care domina lumea elenă şi pe cea romană , îl răzvrăteşte. 
Fortuna gubernans! spuneau romanii avizi de glorie. A recunoaşte puterea şansei, 
este o contradicţie la mersul naturii, aşa cum o înțelegeau Epicur şi discipolii săi. 
Lucrețiu se vrea eliberat de acel "taedium vitae" - dezgust de viaţă, pe care alunecă, 
silit de pesimismul său cosmic. 


De Rerum Natura, este o proiecţie a stării de spirit al Italiei în secolul I -BC , o 
naţiune torturată de dezordine, războaie, asasinate. Iată un citat relevant: 


" Odinioară nu se cunoşteau leacurile, omul se otrăvea ieri din lipsă de experienţă, 
azi cu bună ştiinţă; el nu cunoştea folosul metalelor, azi se serveşte de ele pentru 
moarte. Nu ştia filosofie, acum suferă obsesiile şi spaimele cosmogenice. În 
progresul său, omenirea înaintează contra curentului, ea merge de la vârsta de aur 
spre un secol de întuneric. " 


Uneori, el cade in pur egoism, iată un exemplu din partea a II-a a cărţii: 


E dulce de pe mal să vezi pe altul 

Cum se trudeşte când noianul mării 

E răscolit de vânturi 

Nu fiindcă te-ar desfăta pe tine chinul altuia, 
ci pentru că-i plăcut să vezi cu ochii 

de câte rele eşti scutit tu însuţi 


E dulce să priveşti fără pericol 

Oştirile pe câmp încăierate 

Nimic pe lume nu-i mai dulce 

decât să stai pe culmile senine 
Bine-ntarite, ale-ntelepciunii 

De unde să te uiti de sus la ceilalți 

Să-i vezi cum umblă ratacind pretutindeni. 


(traducere de T. Naum ) 

În chestiunea zeilor, Lucrețiu are nemulțumiri şi revendicări. Zeii nu ascultă 
rugăciunile oamenilor: ei nu pot răspunde la ele, ei nu sunt atinşi de ofense, aşadar 
religia e o superstiție. Pietatea spune el, este alceva decât un ansamblu de gesturi şi 
de cuvinte: 


Nefericită omenească ginte, 

Că toate acestea ea le-a pus atunce 
Pe seama zeilor din cer, ba încă 
le-a adugat mânii cumplite! 

Ce gemete şi-au căşunat ei înşişi 
Iar nouă ce dureri! Şi câte lacrimi 
Au să mai verse şi copiii noştri! 


Quintus Horatius Flaccus 
(65 BC- 8 BC) 


sau Horaţiu ...a fost cel mai important poet liric roman pe vremea lui Augustus 
(cunoscut si sub numele de Octavian). Retoricianul Quintilian a privit odele lui cá 
fiind singurele versuri latine care merită citite: „Poate fi uneori înfricoşător, totuşi 
este plin de farmec şi har, versatil în figurile sale şi îndrăzneţ în alegerea cuvintelor 
sale." Horaţiu a mai elaborat versuri elegante în hexametri (Satiri şi Epistole) şi o 
poezie iambică caustică (Epodes). Hexametri sunt lucrări amuzante, dar serioase, în 
tonuri prietenoase, ceea ce îl determină pe satiricul Persius să comenteze: "în timp 
ce prietenul său râde, Horaţiu pune viclean degetul său pe fiecare vină ; odată lăsat, 
el se joacă pe corzile inimii”. 

Cariera sa a coincis cu transformarea Romei dintr-o republica într-un 
imperiu. Un ofiţer din armata republicană care a învins în bătălia de la Filipi în 42 
BC , care era prieten cu omul de dreapta al lui Octavian în afaceri civile, Maecenas - 
devine purtătorul de cuvânt al noului regim. Pentru unii comentatori, asocierea sa cu 
regimul a fost de un echilibru delicat în care şi-a menţinut în mare 
măsură independenţa, dar pentru alţii a fost, după cum serie John Dryden *, „un 
bine instruit sclav de curte ". 


* John Dryden (1631 - 1700) a fost un poet englez, critic literar, traducător si dramaturg, 
care a fost primul laureat pentru poezie din Anglia, in anull668. 


24 


Leuconoei 


Nu-ncerca, Leuconoe-e nefastă încercarea - 

Să cunoşti ce capăt zeii rânduit-au vieţii noastre, 
Nici să ispiteşti vreodată Babilonicele Cifre. 

Tot ce fi-va, mult mai bine-i să înduri! Că Iupiter 
Va să-ţi dăruiască încă multe ierni, sau că aceasta-i 
Cea din urmă care sfarmă spumegândele talazuri 
Ale mării Tireniene de stâncoasele ei tármuri - 

Fii inteleaptá; pritoceste-ti vinul;cu scurtimea vieţii 
Lungile nádejdi másoará-ti. Numai cát am stat de vorbá, 
Timpul pizmátarnic, iată, şi trecu. Trăieşte-ţi ziua 
Cea de azi; în cea de mâine te încrede prea putin!... 


Fragment din Ode -Horaţiu, traducere de Lascar Sebastian 


Marcus Valerius Martialis (Martial ) 


Martial (40 AD - 103 AD) a fost un poet roman, originar din Spania, bine 
cunoscut pentru 12 volume de Epigrame, publicate la Roma după anul 86AD, pe 
timpul împăraţilor Domițian, Nerva şi Traian. În aceste poezii scurte, de duh, 
satirizează cu veselie viaţa oraşului şi activităţile scandaloase ale cunoscutilor săi 
şi-şi romantizează educaţia provincială. A scris un total de 1.561 de epigramele, 
dintre care 1.235 sunt în cuplete elegiace. Martial a fost numit cel mai mare 
epigramist latin şi este considerat creatorul epigramei moderne. 

Versuri de Martial din Epigrame (1961), traducere de Tudor Máinescu 


Hangiul din Ravenna 


Hangiul din Ravenna, vicleanul, m-a-nşelat: 
Cerut-am vin cu apă, şi mi-a dat vin curat. 


Gloria postumă 


Trimite-ti cartea-n lume, Faustine! M. YALERTI 
Gândirea ta frumos înveşmântată MARTIALIS 
Va fi de-Atena însă: EPIGRAMMATA 
Si de-nteleptii toti primită bine. Ap orTiNar EDITIONES 
Iti bate astăzi gloria la uşă; Seul cS ARON SEN 
Rásplata-i meritatá; s-o primesti, STUDIS SOCIETATIS DIPONTINA 


Sá-ti incunune scrisul cát tráiesti, 
Nu când vei fi o mână de cenuşă. 
Uneia care se parfumează prea mult , 


Oricând te-aráti in lume, miroşi atât de bine, 
De parcá duci dugheana lui Cosmus dupá tine; 


Miresmele lui grele te insotesc pe drum, EDITIO ACCURATA 
Umplând întreg vázduhul cu valuri de parfum. a II DE d S IP 


N 
ciahaest 


O, Gellia, nu-mi place náravu-ti uşurel: 
De-o parfumez, miroase şi javra mea la fel. 


Lui Atticus 


Frumuşel declami, amice, frumuşel ştii să vorbeşti, 
Serii poeme frumuşele, frumuşel istorisesti; 

Faci şi mime frumuşele, epigrame fru muşele, 
Frumuşel eşti ca gramatic, frumugel citeşti în stele; 
Frumuşel ţi-e mersul, glasul, joci şi cánti tot frumuşel, 
Frumuşel ciupesti tu lira, chiar şi mingea bati la fel; 
Frumugel le faci pe toate, dar nimic frumos anume. 
Atticus, să nu te superi, eşti un fel de-ncurcă-lume. 

